Diari Oficial de la Generalitat Valenciana


Sumari del DOGV 6018, del 21-05-2009 (2009/5471)

ORDRE de 11 de maig de 2009, de la Conselleria de Governació, de convocatòria de concessió de subvencions destinades als ajuntaments de la Comunitat Valenciana per a l'homogeneïtzació dels Cossos de Policia Local en matèria d'uniformitat de gala durant l'exercici 2009, i s'aproven les bases reguladores de la convocatòria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6018

Data del DOGV
:   21-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5471


Data del document
:   11-05-2009

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * vestit
    * ajuda pública
    * suport econòmic
    * administració local
    * policia
    * indústria de la confecció

ORDRE de 11 de maig de 2009, de la Conselleria de Governació, de convocatòria de concessió de subvencions destinades als ajuntaments de la Comunitat Valenciana per a l'homogeneïtzació dels Cossos de Policia Local en matèria d'uniformitat de gala durant l'exercici 2009, i s'aproven les bases reguladores de la convocatòria. [2009/5471]
L'article 39.b) de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autònomes, dins de les seues funcions de coordinació, la d'establir o propiciar l'homogeneïtzació dels diferents Cossos de Policia Local en matèria de mitjans tècnics i d'uniformitat per a augmentar-ne l'eficàcia i col·laboració.
La Llei de la Generalitat Valenciana 6/1999, de 19 d'abril, de Coordinació de Policies Locals de la Comunitat Valenciana, en l'article 8.1.c), estableix com una de les funcions del Govern Valencià en matèria de coordinació la de la regulació de sistemes d'homogeneïtzació i homologació de la uniformitat, equips i mitjans tècnics d'actuació, defensa, automoció, comunicacions i la resta de recursos materials així com en matèria d'estadística i administració.
El marc de la Llei 6/1999 de 19 d'abril, en desplegament de les competències estatutàries sobre coordinació de les policies locals, serveix un model concret de la Policia Local per a la Comunitat Valenciana. Per al desenvolupament d'aquest model la Direcció General de Seguretat i Protecció Ciutadana, de la Conselleria de Governació, ha traçat directrius que permeten definir un model modern, professional, homogeni i eficaç, pròxim al ciutadà i a les seues necessitats reals, preparat per a poder realitzar el servei públic de seguretat amb plena eficàcia i garantia que els ciutadans de la nostra Comunitat demanden.
Entre aquestes directrius, es troben les normes que estableixen uns criteris homogenis en mitjans tècnics d'actuació, defensa i d'uniformitat dels Cossos de la Policia Local, dictant normes jurídiques que vinculen a tots els ajuntaments i, per tant, els seus Cossos de Policia Local.
En compliment d'aquestes regles, els ajuntaments, a través dels seus Cossos de la Policia Local, han fet un meritori esforç en recursos humans i econòmics per a poder adaptar-se a les normes d'homogeneïtzació que estableix la legislació autonòmica.
Aquest esforç s'aguditza d'una manera especial en aquells municipis d'escassa població.
A fi d'ajudar i fomentar la utilització dels criteris uniformes i homogenis en els mitjans necessaris per a les funcions d'una policia moderna, equipada i professional, la Conselleria de Governació en els pressupostos generals de la Generalitat per a l'exercici 2009 ha dotat una partida econòmica per a donar resposta a la demanda d'ajuda dels municipis de la Comunitat Valenciana.
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la llei esmentada, la Llei 5/1983, de 30 de desembre, del Consell, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, el Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, el Decret 100/2007, del 13 de juliol, del Consell, pel qual s'aprova el Reglament Orgànic i Funcional de la Conselleria de Governació,
ORDENE
Primer
Convocar les subvencions destinades als ajuntaments de la Comunitat Valenciana, per a l'homogeneïtzació dels diferents Cossos de Policia Local en matèria d'uniformitat de gala durant l'any 2009.
L'import màxim destinat a finançar les subvencions esmentades ascendeix a serà de cent mil euros (100.000) - a càrrec de la línia de subvenció T4227000 inclosa en l'aplicació pressupostària 22. 02. 01. 222.10. IV destinat a la Seguretat Pública: Policia Local.
Segon
L'import global màxim, així com tots els tràmits efectuats fins al moment immediat anterior a la resolució de concessió de la subvenció, estarà condicionats a l'existència de crèdit adequat i suficient en el capítol, secció, servei, programa i línia corresponents que s'establisquen en la Llei de Pressupostos de la Generalitat per a l'exercici 2009.
A més, tots els actes dictats s'entendran condicionats al fet que, en dictar la resolució d'adjudicació definitiva de la subvenció, subsistisquen les mateixes circumstàncies de fet i de dret existents en el moment en què van ser produïts els actes esmentats.
Tercer
Aprovar les bases per les quals es regula la present convocatòria de subvencions destinades als ajuntaments de la Comunitat Valenciana per a l'homogeneïtzació dels Cossos de Policia Local en matèria d'uniformitat de gala durant l'exercici 2009, model de sol·licitud i documents complementaris que s'inclouen com a annex a la present ordre.
Quart
Les ajudes públiques a concedir per la present convocatòria no precisen notificació a la Comissió Europea, per no reunir els requisits recollits en l'article 87 del Tractat Constitutiu de la Comunitat Europea, ja que les ajudes esmentades s'atorguen a ajuntaments per a l'homogeneïtzació de la uniformitat de gala dels diferents Cossos de Policia Local de la Comunitat Valenciana, no suposant les accions subvencionat cap avantatge econòmic, ni desenvolupament d'activitat econòmica en el mercat relacionat amb l'oferta de béns o serveis. Per tant, amb la percepció de les esmentades subvencions no hi ha possibilitat de falsejament de la competència que afecte els intercanvis comercials entre Estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposa la Llei de la Hisenda Pública de la Generalitat Valenciana, el text refós de la qual va ser aprovat per Decret Legislatiu, de 26 de juny de 1991, i en els preceptes bàsics de la Llei 38/2003 de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
La present ordre entrarà en vigor l'endemà de la publicació en el Diari Oficial de la Comunitat Valenciana.
Tercera
Aquesta ordre que posa fi a la via administrativa, podrà ser recorreguda per les entitats locals mitjançant la interposició de recurs contenciós Administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que haguera mitjançat el requeriment a què fa referència l'article 44.1 de l'esmentada Llei, i en aquest cas l'esmentat termini comptarà des de l'endemà d'aquell en què es reba la comunicació de l'acord exprés o s'entenga presumptament rebutjat.
Sense perjuí que qualsevol altre interessat puga interposar contra l'ordre recurs potestatiu de reposició en el termini d'un mes davant el conseller de Governació d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, o bé directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles, 10 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 11 de maig de 2009
El conseller de Governació,
Serafín Castellano Gómez
ANNEX I
Bases per les quals es regula la convocatòria de les subvencions destinades als ajuntaments de la Comunitat Valenciana per a l'homogeneïtzació dels Cossos de Policia Local en matèria d'uniformitat de gala durant l'exercici 2009.
Primera. Objecte
És objecte de la present ordre, convocar la concessió de subvencions als ajuntaments, per a l'homogeneïtzació dels diferents cossos de policia local en matèria d'uniformitat de gala de les policies locals de la Comunitat Valenciana durant l'any 2009.
Segona. Beneficiaris
Podran sol'licitar aquestes subvencions, únicament, els ajuntaments de la Comunitat Valenciana amb Cos de Policia Local creat i amb una població de dret que supere els 5.000 habitants i no excedisca de 15.000 habitants, d'acord amb les xifres oficials resultants de l'última revisió del padró municipal, declarades oficials pel Reial Decret 2.124/2008, de 26 de desembre (BOE núm. 312 de 27 de desembre de 2008).
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, General de Subvencions. Queden expressament exclosos de la convocatòria, aquells municipis que no estiguen al corrent en la presentació del qüestionari estadístic de l'exercici 2007 sol'licitat per la Conselleria de Governació, per aplicació dels principis de cooperació i col'laboració mútua entre administracions públiques.
Tercera. Actuacions subvencionables
Les ajudes, que tenen la naturalesa jurídica de subvencions, aniran dirigides al finançament de l'adquisició de les peces d'uniformitat de gala del personal pertanyent a l'escala bàsica, tècnica, superior i direccions dels cossos de la Policia Local de la Comunitat Valenciana, regulades en l'apartat 7 de l'annex I del Decret 114/2005, de 17 de juny, de la Conselleria de Justícia i Administracions Públiques (DOCV núm. 5035), i que a continuació s'especifiquen:
- Totes les escales: pantaló de color blau nit, amb dos butxaques davanteres amb tall oblic cap als costats formant una solapa. Situada en el posterior dret un altra butxaca de boca horitzontal amb viu, que tanca mitjançant trau i botó. En el davanter la costura de cinturó s'interromp per a formar un butxaca tipus rellotger. Travetes cosides en ambdós extrems, així com pinces en la part davantera. Tots els botons seran de pasta i de color blau nit. Cremallera sota solapa a la seua part davantera central.
- Escala bàsica: caçadora curta de color blau nit, amb solapa americana. En el davanter de la caçadora dues butxaques amb bossa, una a cada costat del pit, cordades amb botó metàl'lic daurat per a totes les escales. A l'esquena, elàstic en el seu part inferior, i en els laterals obertura amb figura trapezoïdal i afiblall amb tapeta i veta adherent en l'obertura esmentada, creuats amb passador elàstic, acabat amb enganxall metàl'lic daurat. La caçadora es tanca amb cremallera oculta sota solapa; botó metàl'lic automàtic en la seua part inferior, i en el part posterior manxa i canesú. Muscleres rectangulars acabades en pic, amb botó metàl'lic daurat com a subjecció i pont o canonet de color blau nit amb distintius per a comandaments.
- Escala tècnica, superior i direccions del cos: gorra de gala de color blau nit, barballera daurada, fixada en els seus extrems per sengles botons de color daurat, de 15 mm de diàmetre, i guerrera de gala de color blau nit, de la mateixa tela que la caçadora. Es compon de davanter, esquena, gaies, mànegues, muscleres, coll i butxaques. Anirà entretelada, armats els muscles i folrada. Les butxaques interiors seran falses.
Quarta. Quantia de les subvencions
La quantia de les subvencions serà determinada mitjançant l'aplicació del criteri de selecció establit en la base sisena, podent aconseguir fins al 100% del cost elegible de l'actuació que serà el cost subvencionable de l'actuació, definit en els termes establits en l'article 31 de la Llei 38/2003 General de Subvencions. L'import esmentat en cap cas no podrà ser de tal quantia que supere el total del cost de l'adquisició de les peces d'uniformitat de gala realitzat pel beneficiari l'any 2009.
En el cas que el total de les quantitats sol'licitades siga superior a l'import global màxim d'aquesta ordre, les ajudes a concedir a cada sol'licitant es podran determinar per prorrateig, atenent la Comissió de Valoració a l'esforç suportat pel municipi quant a la creació i manteniment de les plantilles de policies locals.
Igualment, si una vegada realitzades les adjudicacions de les ajudes, amb els criteris establits en aquestes bases, hi hagués romanents de crèdits, la Comissió de Valoració podrà augmentar les quanties de les ajudes amb els mateixos criteris de distribució aprovat. En tot cas, no podran excedir-se les ajudes concedides del total de la despesa realitzada pels beneficiaris.
Tota alteració de les condicions tingudes en compte per a la concessió de l'ajuda podrà modificar la resolució de la concessió.
Cinquena. Procediment
1. Iniciació.
1. El termini per a la presentació de sol'licituds serà de 30 dies naturals, comptats des de l'endemà de la publicació de la present ordre en el DOCV. L'incompliment d'aquest termini determinarà la inadmissió de la sol'licitud.
2. La sol'licitud de subvenció, acompanyada de la documentació requerida es formularà en el model oficial que figura en l'annex II d'aquesta ordre i anirà dirigida a la Direcció General de Seguretat i Protecció Ciutadana, carrer Historiador Chabás núm. 2 -46929 València.
3. La sol'licitud podrà presentar-se en qualsevol dels llocs establits en l'article 38.4 de la Llei 30/1992, de Règim Jurídic de les Administracions Públiques i Procediment Administratiu Comú.
4. La sol'licitud esmentada es presentarà signada per l'alcalde-president, amb el segell de la corporació, en el model que figura com a document 1 de l'annex II de la present resolució i anirà acompanyada de la documentació següent:
a. Resolució o acord municipal que va aprovar l'adquisició de les peces d'uniformitat de gala referides en la base tercera.
b. Certificat de la població de dret en data la sol'licitud.
c. Dades segons model facilitat a l'efecte en l'annex i fitxa de manteniment de tercers amb la domiciliació bancària segons model facilitat a l'efecte, excepte si s'ha presentat amb anterioritat i no ha experimentat variació, i en aquest cas, bastarà declaració en aqueix sentit, amb indicació expressa del compte on desitge rebre la subvenció, si aquesta és concedida, així com del NIF de l'Ajuntament.
d. Certificat de l'interventor, o funcionari que en faça les funcions, del pressupost aprovat de la corporació i en vigor a la data de la sol'licitud, i acreditació d'haver realitzat la despesa en matèria de peces d'uniformitat de gala especificades en la base tercera. Així mateix, que l'entitat local no està incursa en cap de les prohibicions assenyalades en l'apartat 2 de l'article 13 de la Llei 38/2003, de 17 de novembre, General de Subvencions. La circumstància esmentada podrà acreditar-se per qualsevol dels mitjans establits en l'article 13.7 de la Llei 38/2003, de 17 de novembre, General de Subvencions.
e. Certificat del secretari indicant el nombre de places pressupostades de policia local.
f. Haver aportat l'estadística de l'any 2007, que incloga memòria dels serveis prestats, dotació dels recursos humans i inventari de béns materials i immaterials relacionats amb la seguretat, segons model facilitat per la Generalitat.
Si la sol'licitud no incloguera totes les dades exigides o hi faltara documentació, s'instarà l'interessat perquè en el termini de 10 dies esmene aquests defectes, amb indicació que, si així no ho fera, se'l tindrà per desistit de la seua petició, d'acord amb el que disposa l'art. 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A més de la informació i documentació ressenyada, la Direcció General de Seguretat i Protecció Ciutadana, podrà demanar qualsevol altra relacionada amb el Cos de Policia Local que considere necessària per a una millor valoració de la possible subvenció a concedir, petició que el president de la corporació haurà d'atendre per a poder ser beneficiari de l'esmentada subvenció.
2. Instrucció
Acabat el termini de presentació de sol'licituds, aquestes seran examinades per la Comissió de Valoració, que en proposarà l'adjudicació a l'òrgan concedent.
La resolució i la seua notificació als sol'licitants s'efectuaran en el termini de sis mesos des de la data de finalització del termini per a la presentació de sol'licituds.
La resolució estimatòria especificarà l'adjudicació i serà publicada en el DOCV, amb independència de la notificació personalitzada a cada ajuntament.
S'entendrà desestimada la sol'licitud de la subvenció si no recaiguera una resolució expressa en el termini citat de sis mesos.
3. Comissió de valoració.
L'avaluació de les sol'licituds de subvenció correspondrà a una Comissió de Valoració composta pels membres següents:
- President: el/a director/a general de Seguretat i Protecció Ciutadana.
- Vocals:
a. La secretària general administrativa o el secretari general administratiu de la Conselleria de Governació, o persona que la substituïsca.
b. El/la cap d'Àrea de Seguretat Pública i Formació, o persona que el substituïsca, qui exercirà les funcions de secretari de la Comissió.
c. El/la cap de Servei d'Organització de la Seguretat Pública.
d. Un/a tècnic/a de la Direcció General de Seguretat i Protecció Ciutadana.
La comissió se sotmetrà, quant al seu règim de funcionament, a allò que s'ha disposat per als òrgans col'legiats en el capítol II del títol II de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
4. Resolució de les sol'licituds.
1. El termini màxim per a resoldre i notificar la resolució escaient serà de sis mesos comptats des de l'endemà de finalització del termini de presentació de sol'licituds, transcorregut el qual sense que s'haja notificat resolució expressa podran entendre's desestimades les corresponents sol'licituds per silenci administratiu, d'acord amb el que estableix l'article 44.1 de la Llei 30/1992, de Règim Jurídic de les Administracions Públiques i del Procediment Administratiu Comú.
La resolució expressa o la terminació presumpta posaran fi a la via administrativa. Enfront d'aquesta podrà interposar-se recurs contenciós administratiu, sense perjudici de formular el requeriment previ a què fa referència l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
Tot això sense perjuí que puguen interposar qualsevol altre recurs que s'hi estime pertinent.
2. L'òrgan competent per a la resolució dels procediments és el conseller de Governació.
3. L'eficàcia de la concessió de la subvenció quedarà supeditada al compliment dels termes i les condicions de la concessió. Podrà modificar-se la resolució de la concessió si en el mateix termini fixat per a la seua justificació s'alteren les condicions que van determinar la concessió, així com l'obtenció concurrent de subvencions atorgades per altres administracions o ens públics o privats, quan superen el cost total de l'actuació a realitzar.
4. La resolució es notificarà als interessats en els termes que preveu l'article 58 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, la seua publicitat quedarà se subjectarà al que disposa l'article 18 de la Llei 38/2003, de 17 de novembre, General de Subvencions. L'apartat esmentat estableix els criteris d'atorgament de la subvenció i la seua ponderació.
Sisena. Criteris de valoració
La concessió de les subvencions s'efectuarà en règim de concurrència competitiva.
Per a la concessió o denegació de les subvencions, així com per a la determinació de la seua quantia i el seu percentatge respecte al cost de l'actuació subvencionada, es tindran en compte els criteris següents:
a) La ràtio de policies locals per cada mil habitants del municipi sol'licitant (nombre policies dividit entre la població), evidenciant l'esforç suportat pel municipi quant a la creació i manteniment de les plantilles dels policies locals, i el seu interès per la seguretat.
b) El coeficient d'adjudicació vindrà determinat pel quocient entre la ràtio del municipi sol'licitant (en tant per cent) i la del municipi sol'licitant de major ràtio.
Setena. Obligacions dels beneficiaris
Els beneficiaris d'aquestes ajudes estan obligats a complir les normes especificades en la present convocatòria, així com:
- Realitzar l'adquisició de les peces de roba que fonamenta la concessió de la subvenció al llarg de l'any 2009.
- Acreditar davant l'entitat concedent l'adquisició de les esmentades peces de roba, així com el compliment dels requisits i condicions que determinen la concessió o gaudi de l'ajuda.
- El sotmetiment a les actuacions de control financer que corresponen a la Intervenció General en relació amb les subvencions concedides.
- Comunicar a l'entitat concedent l'obtenció de subvencions o ajudes per a la mateixa finalitat, procedent de qualsevol administració o ens públic, tan prompte com es conega i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.
- No alterar la finalitat de les subvencions i complir les obligacions que estableix la legislació vigent per als perceptors de fons públics.
- Facilitar la inspecció i el control de la Conselleria de Governació, a fi de conèixer qualsevol aspecte de l'activitat objecte de la subvenció.
- Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
- Justificar les subvencions concedides en el termini màxim establit en la present ordre i d'acord amb les instruccions que es dictaran a l'efecte per la Direcció General de Seguretat i Protecció Ciutadana.
- Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
- Declaració responsable de no estar incursos en les prohibicions que s'estableixen en l'article 13.2 i si és el cas 13.3, de la Llei 38/2003, de 17 de novembre, General de Subvencions.
L'incompliment de les anteriors obligacions donarà lloc a l'exigència de la responsabilitat que corresponga d'acord amb la legislació vigent i, de forma especial, amb el que disposa el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat.
En tot cas són obligacions dels municipis beneficiaris les establides en l'article 14 de la Llei 38/2003, de 17 de novembre, General de Subvencions.
Vuitena. Forma de pagament
La transferència en un únic pagament s'efectuarà contra la justificació de la subvenció per part del beneficiari, de conformitat amb el que disposa l'article 47, bis, del Text Refós de la Llei d'Hisenda Pública Valenciana.
Novena. Justificació de la subvenció
1. Els justificants aniran dirigits a la directora general de Seguretat i Protecció Ciutadana, i podran presentar-se fins al 15 d'octubre de 2009, inclusivament, a la Conselleria de Governació, a l'efecte de poder alliberar-se les quantitats corresponents. Els justificants s'hauran de correspondre amb el pressupost detallat d'adquisició de les peces d'uniformitat de gala que figuren en la sol'licitud de subvenció i ser conformes amb el que disposa l'apartat 7 de l'annex I del Decret 114/2005 de 17 de juny, de la Conselleria de Justícia i Administracions Públiques (DOCV núm. 5.035).
2. Per a efectuar el pagament, els beneficiaris de la subvenció hauran d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, General de Subvencions, i en tot cas hauran de presentar la documentació següent:
- Còpies compulsades de les factures originals de les despeses realitzades per a adquisició d'uniformitat de gala degudament formalitzades d'acord amb el que estableix el Reial Decret 1.496/2003, de 28 de novembre, pel qual s'aprova el Reglament regulador de les obligacions de facturació, i es modifica el Reglament de l'Impost sobre el Valor Afegit (BOE núm. 286, de 29 de novembre de 2003).
- Declaració responsable signada per l'alcalde, en què conste que no s'ha rebut subvenció o cap ajuda, procedent d'una altra Administració o ens públic, que cobrisca la part de les despeses que se subvencionen per la Conselleria de Governació mitjançant la present ordre, i que ha complit en general totes les condicions i obligacions imposades per les presents bases reguladores, Llei d'Hisenda Pública, de la Generalitat, Llei General de Subvencions i la resta de normativa vigent que s'hi aplique.
3. La no-presentació de la justificació de la despesa en el termini fixat donarà lloc a la pèrdua de la subvenció i així mateix podran ser exclosos en les convocatòries d'anys successius, sense perjuí que tinga lloc, amb caràcter previ a qualsevol decisió, el tràmit d'audiència legalment establit.
Deu. Revisió de l'expedient
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.
2. En els casos esmentats es procedirà a la incoació de l'oportú expedient que, amb audiència prèvia del municipi interessat, serà resolt pel secretari autonòmic de Governació.
3. El falsejament o l'ocultació de dades i documents en allò que afecte la concessió i lliurament de fons públics, donarà lloc a responsabilitat en l'ordre jurisdiccional competent.
Onze. Legislació aplicable
En allò no previst en la present ordre, els municipis beneficiaris se sotmetran al que estableix el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 21 de juny de 1991, i en la Llei de Pressupostos de la Generalitat per a l'exercici 2009. S'aplica com a supletòria la Llei 38/2003 de 27 de novembre, General de Subvencions, i en el Reial Decret 887/2006, de 21 de juliol, pel qual s'aprova el Reglament per al seu desplegament.
Dotze. Acceptació de les bases
La participació en la present convocatòria implica l'acceptació de les bases que la regulen.